Nog fase 6-beurtkrag vandag op pad(Argieffoto: Unsplash) Fase 6-beurtkrag sal Sondag om 20:00 ingestel word en tot Maandag 05:00 geld. Fase 4-beurtkrag is reeds sedert Sondag om 05:00 van krag en sal tot 20:00 geld. Eskom waarsku dat verdere veranderings aan beurtkragfases op kort kennisgewing kan plaasvind weens die hoë aantal onklaar opwekkingseenhede. Oor die afgelope 24 uur het opwekkingseenhede by die Camden-, Duvha- en Lethabo-kragstasie onklaar geraak. Dié stasies is uit die kragnetwerk gehaal om herstelwerk moontlik te maak. Intussen is herstelwerk aan twee eenhede by die Drakenberg-kragstasie en een eenheid elk by die Kendal- en Tukuta-kragstasie vertraag. Dié eenhede is dus nog nie weer in diens nie. Twee eenhede by die Lethabo-kragstasie wat vroeër onklaar geraak het, is intussen weer in werking gestel. Daar is tans 19 385 MW se kapasiteit weens dié probleme onbeskikbaar, terwyl 3 566 MW aan beplande instandhoudingswerk afgestaan word.